PM

GLØGG er det ultimative juleensemble. Julemusik er noget helt særligt: Fortid, traditioner og fremtid på en gang.

I julelampens skær møder højtidens forskellige musikalske traditioner hinanden - og GLØGG kender og elsker dem alle: Salmerne, engelske Christmas Carols, det latinamerikanske, julekalendermelodierne, de amerikanske evergreens, juletræsklassikerne, de nye danske og ikke mindst en rigtig jule-musikhistorie.

Vi satser fortrøstningsfuldt alle pebernødderne på, at sangark er helt unødvendige. Alle synger uopfordrede med på, hvad man har i sit eget musikalske kræmmerhus, og gerne af fuld julehals.

GLØGG får julen til at swinge, og vi glæder os til at gøre det sammen med Jer!

GLØGG er Jesper Vinther Petersen på harmonika, Kai Stensgaard på vibrafon, aluphone og percussion, Tine K. Skau på fløjter og basklarinet.